ddrg/super_eurlex huggingface dataset:
Uredba Komisije (ES) št. 718/2001

z dne 10. aprila 2001

o prilagoditvi Uredbe Sveta (ES) št. 2200/96 glede oznak kombinirane nomenklature za areka (ali betel) in kola orehe

KOMISIJA EVROPSKIH SKUPNOSTI JE —

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 234/79 z dne 5. februarja 1979 o postopku za prilagajanje nomenklature skupne carinske tarife, ki se uporablja za kmetijske proizvode [1], kakor je bila nazadnje spremenjena z Uredbo (ES) št. 3290/94 [2], in zlasti člena 2(1) Uredbe,

ob upoštevanju naslednjega:

(1) Uredba Komisije (ES) št. 2388/2000 z dne 13. oktobra 2000, ki spreminja Prilogo I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi [3], spreminja kombinirano nomenklaturo, zlasti v zvezi z areka (ali betel) in kola orehi.

(2) Potrebno je prilagoditi tabelo v členu 1(2) Uredbe Sveta (ES) št. 2200/96 z dne 28. oktobra 1996 o skupni tržni ureditvi za sadje in zelenjavo [4], kakor je bila nazadnje spremenjena z Uredbo (ES) št. 2826/2000 [5].

(3) Ukrepi, predvideni s to uredbo, so v skladu z mnenjem Upravljalnega odbora za sadje in zelenjavo —

SPREJELA NASLEDNJO UREDBO:

Člen 1

V tabeli iz člena 1(2) Uredbe (ES) št. 2200/96 se

"ex0802 | drugi oreški, sveži ali suhi, neoluščeni ali oluščeni, razen areka (ali betel) in kola orehi, iz tarifne oznake 08029030" |

naomesti z:

"ex0802 | drugi oreški, sveži ali suhi, neoluščeni ali oluščeni, razen areka (ali betel) in kola orehi, ki spadajo v tarifno oznako 08029020" |

Člen 2

Ta uredba začne veljati sedmi dan po objavi v Uradnem listu Evropskih skupnosti

Ta uredba je v celoti zavezujoča in se neposredno uporablja v vseh državah članicah.

V Bruslju, 10. aprila 2001

Za Komisijo

Franz Fischler

Član Komisije

[1] UL L 34, 9.2.1979, str. 2.

[2] UL L 349, 31.12.1994, str. 105.

[3] UL L 264, 18.10.2000, str. 1.

[4] UL L 297, 21.11.1996, str. 1.

[5] UL L 328, 23.12.2000, str. 2.

--------------------------------------------------
Uredba Komisije (ES) št. 1613/2001

z dne 7. avgusta 2001

o spremembi Uredbe (ES) št. 896/2001 o podrobnih pravilih za uporabo Uredbe Sveta (EGS) št. 404/93 v zvezi z ureditvijo uvoza banan v Skupnost

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 404/93 z dne 13. februarja 1993 o skupni ureditvi trga za banane [1], kakor je bila nazadnje spremenjena z Uredbo (ES) št. 216/2001 [2], in zlasti člena 20 Uredbe,

ob upoštevanju naslednjega:

(1) Uredba Komisije (ES) št. 896/2001 [3] določa nova podrobna pravila za uporabo Uredbe (EGS) št. 404/93 v zvezi z upravljanjem tarifnih uvoznih kvot iz člena 18(1) navedene uredbe, ki se uporabljajo od 1. julija 2001.

(2) Drugi pododstavek člena 8(2) Uredbe (ES) št. 896/2001 določa, da se dokazilo o odpremi pri netradicionalnih dobaviteljih opravi tako, da se predložijo kopije tovornega lista in ladijskega tovornega lista ali, kadar je ustrezno, cestnega ali zračnega voznega lista, ki se glasi na ime dobavitelja, za dejansko uvožene količine. Za zagotovitev enotne uporabe te določbe je treba navesti, da mora zahtevano dokazilo zajemati odpremo iz države porekla blaga, ne glede na uporabljeno prevozno sredstvo. Ta sprememba naj bi se prvič uporabila za odpreme, povezane z uvozi, opravljenimi v zadnjem četrtletju leta 2001.

(3) Ukrepi, predvideni s to uredbo, so v skladu z mnenjem Upravljalnega odbora za banane –

SPREJELA NASLEDNJO UREDBO:

Člen 1

Drugi pododstavek člena 8(2) Uredbe (ES) št. 896/2001 se nadomesti:

"Dokazilo o odpremi se predloži s predajo kopij tovornega lista in ladijskega tovornega lista ali, kadar je ustrezno, cestnega ali zračnega voznega lista za odpremo iz države porekla, ki se glasi na ime dobavitelja, za dejansko uvožene količine."

Člen 2

Ta uredba začne veljati tretji dan po objavi v Uradnem listu Evropskih skupnosti.

Prvič se uporabi za odpreme, povezane z uvozi, opravljenimi v zadnjem četrtletju leta 2001.

Ta uredba je v celoti zavezujoča in se neposredno uporablja v vseh državah članicah.

V Bruslju, 7. avgusta 2001

Za Komisijo

Franz Fischler

Član Komisije

[1] UL L 47, 25.2.1993, str. 1.

[2] UL L 31, 2.2.2001, str. 2.

[3] UL L 126, 8.5.2001, str. 6.

--------------------------------------------------
Uredba Komisije (ES) št. 1271/2001

z dne 27. junija 2001

o spremembah Uredbe (ES) št. 1443/98 o določitvi bilance dobav za Kanarske otoke za proizvode iz sektorja riža

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1601/92 z dne 15. junija 1992 o posebnih ukrepih za Kanarske otoke v zvezi z nekaterimi kmetijskimi proizvodi [1], kakor je bila nazadnje spremenjena z Uredbo (ES) št. 2826/2000 [2], in zlasti člena 3(4) Uredbe,

ob upoštevanju naslednjega:

(1) Skupna podrobna pravila za izvajanje posebnih režimov dobave nekaterih kmetijskih proizvodov na Kanarske otoke so določena v Uredbi Komisije (EGS) št. 2790/94 [3], kakor je bila nazadnje spremenjena z Uredbo (ES) št. 1620/1999 [4].

(2) Za izvajanje člena 2 Uredbe (EGS) št. 1601/92 je treba izdelati predvideno bilanco dobav za Kanarske otoke za proizvode iz riža. To bilanco je treba izdelati na podlagi potreb te regije. Prilogo Uredbe Komisije (ES) št. 1443/98 [5], kakor je bila nazadnje spremenjena z Uredbo (ES) št. 1359/2000 [6], je treba v skladu s tem nadomestiti s Prilogo te uredbe.

(3) Do začetka veljavnosti reforme posebne dobavne ureditve in zato, da bi se izognili kakršnikoli prekinitvi izvajanja veljavnih posebnih dobavnih ureditev, je treba bilanco dobav pripraviti za obdobje od 1. julija do 31. decembra 2001.

(4) Ukrepi, predvideni s to uredbo, so v skladu z mnenjem Upravljalnega odbora za žita

SPREJELA NASLEDNJO UREDBO:

Člen 1

Priloga Uredbe (ES) št. 1443/98 se nadomesti s Prilogo te uredbe.

Člen 2

Ta uredba začne veljati 1. julija 2001.

Ta uredba je v celoti zavezujoča in se neposredno uporablja v vseh državah članicah.

V Bruslju, 27. junija 2001

Za Komisijo

Franz Fischler

Član komisije

[1] UL L 173, 27.6.1992, str. 13.

[2] UL L 328, 23.12.2000, str. 2.

[3] UL L 296, 17.11.1994, str. 23.

[4] UL L 192, 24.7.1999, str. 19.

[5] UL L 191, 7.7.1998, str. 43.

[6] UL L 155, 28.6.2000, str. 41.

--------------------------------------------------

PRILOGA

BILANCA DOBAV ZA RIŽ ZA KANARSKE OTOKE ZA TRŽNO OBDOBJE OD 1. JULIJA 2001 DO 31. DECEMBRA 2001

Proizvod (oznaka KN) | Kanarski otoki |

| |

Brušeni riž | 100630 | 6500 |

Lomljeni riž | 100640 | 1300 |

--------------------------------------------------
Uredba Komisije (ES) št. 913/2001

z dne 10. maja 2001

o spremembi Priloge k Uredbi (ES) št. 1107/96 o registraciji geografskih označb in označb porekla po postopku iz člena 17 Uredbe Sveta (EGS) št. 2081/92

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2081/92 z dne 14. julija 1992 o zaščiti geografskih označb in označb porekla za kmetijske proizvode in živila [1], kakor je bila nazadnje spremenjena z Uredbo Komisije (ES) št. 2796/2000 [2], in zlasti člena 9 Uredbe,

ob upoštevanju naslednjega:

(1) V skladu s členom 9 Uredbe (EGS) št. 2081/92 je španska vlada zahtevala, da se ime "Mahón", registrirano kot zaščitena označba porekla po Uredbi Komisije (ES) št. 1107/96 [3], kakor je bila nazadnje spremenjena z Uredbo (ES) št. 2703/2000 [4], spremeni v "Mahón-Menorca".

(2) Po preučitvi tega zahtevka se je izkazalo, da ne gre za manjšo spremembo, ker je to sprememba samega registriranega imena in lahko vpliva na pravice imetnikov imena in na pravice tretjih proizvajalcev.

(3) V skladu s postopkom iz člena 9 Uredbe (EGS) št. 2081/92 se za to spremembo, ki se ne šteje za manjšo, smiselno uporabi postopek iz člena 6.

(4) Gre torej za spremembo v smislu Uredbe (EGS) št. 2081/92. Po objavi imena, navedenega v Prilogi te uredbe, v Uradnem listu Evropskih skupnosti [5] ni bil pri Komisiji zoper njega v skladu s členom 7 Uredbe (EGS) št. 2081/92 vložen noben ugovor.

(5) Zato je treba spremembo imena "Mahón" v "Mahón-Menorca" registrirati z ustrezno spremembo Priloge k Uredbi (ES) št. 1107/96.

(6) V skladu s členom 6(4) Uredbe (EGS) št. 2081/92 mora biti sprememba imena "Mahón" v "Mahón-Menorca" objavljena v Uradnem listu Evropskih skupnosti –

SPREJELA NASLEDNJO UREDBO:

Člen 1

Priloga k Uredbi (EGS) št. 1107/96 se spremeni takole:

"Zaščitena označba porekla Mahón se nadomesti z Mahón-Menorca."

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 10. maja 2001

Za Komisijo

Franz Fischler

Član Komisije

[1] UL L 208, 24.7.1992, str. 1.

[2] UL L 324, 21.12.2000, str. 26.

[3] UL L 148, 21.6.1996, str 1.

[4] UL L 311, 12.12.2000, str. 25.

[5] UL C 214, 27.7.2000, str. 3.

--------------------------------------------------
Uredba Komisije (ES) št. 545/2001

z dne 20. marca 2001

o spremembi Uredbe (ES) št. 1623/2000 o določitvi podrobnih izvedbenih pravil za Uredbo Sveta (ES) št. 1493/1999 o skupni ureditvi trga za vino ob upoštevanju tržnih mehanizmov

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1493/1999 z dne 17. maja 1999 o skupni ureditvi trga za vino [1], kakor je bila nazadnje spremenjena z Uredbo (ES) št. 2826/2000 [2], in zlasti člena 33 Uredbe,

ob upoštevanju naslednjega:

(1) Člen 46(4) Uredbe Komisije (ES) št. 1623/2000 [3], kakor je bila nazadnje spremenjena z Uredbo (ES) št. 2786/2000 [4], določa nekatera podrobna izvedbena pravila o dostavi stranskih proizvodov pridelave vina za poskuse. Ta pravila niso dovolj jasna in njihovo besedilo je treba ustrezno spremeniti.

(2) Člen 64(3) Uredbe (ES) št. 1623/2000 določa nekatera podrobna izvedbena pravila o pomoči za skladiščenje alkohola, ki je rezultat destilacije iz člena 29 Uredbe (ES) št. 1493/1999. Ta pravila niso dovolj jasna in njihovo besedilo je treba ustrezno spremeniti.

(3) Ukrepi, predvideni s to uredbo, so v skladu z mnenjem Upravljalnega odbora za vino –

SPREJELA NASLEDNJO UREDBO:

Člen 1

1. Drugi pododstavek člena 46(4) Uredbe (ES) št. 1623/2000 se nadomesti z naslednjim:

"Za proizvajalce, ki dostavljajo vino in stranske proizvode lastne proizvodnje za nadzorovane poskuse, ki jih opravljajo države članice, se uporabljajo določbe iz členov 45, 46 in 47 in osebi, ki je pooblaščena za izvajanje poskusa, se plača pomoč v višini 0,277 EUR/% vol/hl."

2. Druga in tretja alinea prvega pododstavka člena 64(3) Uredbe (ES) št. 1623/2000 se nadomestita z naslednjim:

"— za najmanj šest in za največ 12 mesecev v obdobju od 1. decembra zadevnega vinskega leta do 30. novembra naslednjega leta.

Vendar pa se za vinsko leto 2000/01 lahko plača sekundarna pomoč na podlagi zahtevkov za pridobitev pomoči, vloženih od 1. decembra 2000 do 30. maja 2001, ter za najmanj šest in za največ 12 mesecev."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 20. marca 2001

Za Komisijo

Franz Fischler

Član Komisije

[1] UL L 179, 14.7.1999, str. 1.

[2] UL L 328, 23.12.2000, str. 2.

[3] UL L 194, 31.7.2000, str. 45.

[4] UL L 323, 20.12.2000, str. 4.

--------------------------------------------------
Uredba Komisije (ES) št. 719/2001

z dne 10. aprila 2001

o spremembi Uredbe (ES) št. 590/2001 o odstopanju od in o spremembi Uredbe (ES) št. 562/2000 o določitvi podrobnih pravil za uporabo Uredbe Sveta (ES) št. 1254/1999 glede odkupa govejega mesa

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1254/1999 z dne 17. maja 1999 o skupni ureditvi trga za goveje in telečje meso [1] in zlasti člena 47(8) Uredbe,

ob upoštevanju naslednjega:

(1) Uredba Komisije (ES) št. 590/2001 [2] uvaja vrsto sprememb in odstopanj od Uredbe Komisije (ES) št. 562/2000 [3], da bi se prilagodili izjemnim tržnim razmeram, ki so posledica nedavnih dogodkov, povezanih z govejo spongiformno encefalopatijo (BSE).

(2) Glede na takšne razmere in da bi izboljšali učinkovitost intervencijskih ukrepov, ki jih določa Uredba (ES) št. 590/2001, je treba dovoliti odstopanje od člena 4(2)(g) Uredbe (ES) št. 562/2000, ki se nanaša na dva aprilska razpisna postopka, in dovoliti odkup težjih živali, pri čemer se omeji njihova odkupna cena na ceno za najvišjo dovoljeno maso.

(3) Uredbo (ES) št. 590/2001 je zato treba spremeniti.

(4) Glede na razvoj dogodkov mora ta uredba začeti veljati takoj.

(5) Ukrepi, predvideni s to uredbo, so v skladu z mnenjem Upravljalnega odbora za goveje in telečje meso –

SPREJELA NASLEDNJO UREDBO:

Člen 1

Člen 1(3) Uredbe (ES) št. 590/2001 se nadomesti z naslednjim:

"3. Ne glede na člen 4(2)(g) Uredbe (ES) št. 562/2000 znaša najvišja masa klavnih trupov iz navedene uredbe za drugo četrtletje leta 2001:

- – 430 kg za prva dva razpisna postopka; kljub temu je mogoč intervencijski odkup klavnih trupov, ki tehtajo več kakor 430 kg, vendar v takšnem primeru odkupna cena ne presega cene za najvišjo maso,

- – 410 kg za tretji in četrti razpisni postopek,

- – 390 kg za zadnja dva razpisna postopka."

Člen 2

Ta uredba začne veljati z dnem objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 10. aprila 2001

Za Komisijo

Franz Fischler

Član Komisije

[1] UL L 160, 26.6.1999, str. 21.

[2] UL L 86, 27.3.2001, str. 30.

[3] UL L 68, 16.3.2000, str. 22.

--------------------------------------------------
Uredba Sveta (ES) št. 580/2002

z dne 25. marca 2002

o sklenitvi Protokola o možnostih ribolova in finančnem prispevku, predvidenih s Sporazumom med Evropsko skupnostjo in Gabonsko republiko o ribolovu v obalnih vodah Gabona, za obdobje od 3. decembra 2001 do 2. decembra 2005

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 37 v povezavi s členom 300(2) in prvim pododstavkom člena 300(3) Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ob upoštevanju naslednjega:

(1) V skladu s Sporazumom med Evropsko skupnostjo in Gabonsko republiko o ribolovu v obalnih vodah Gabona [2] sta pogodbenici opravili pogajanja, da bi določili spremembe ali dopolnila, ki bi jih bilo treba vključiti v Sporazum po koncu obdobja veljavnosti Protokola, priloženega k navedenemu sporazumu.

(2) Kot posledica teh pogajanj je bil dne 20. septembra 2001 parafiran nov protokol o možnostih ribolova in finančnem prispevku, predvidenih v navedenem sporazumu, za obdobje od 3. decembra 2001 do 2. decembra 2005.

(3) V interesu Skupnosti je, da ta protokol odobri.

(4) Treba je opredeliti način dodeljevanja možnosti ribolova med države članice –

SPREJEL NASLEDNJO UREDBO:

Člen 1

Protokol o možnostih ribolova in finančnem prispevku, predvidenih s Sporazumom med Evropsko skupnostjo in Gabonsko republiko o ribolovu v obalnih vodah Gabona, za obdobje od 3. decembra 2001 do 2. decembra 2005, se odobri v imenu Skupnosti.

Besedilo Protokola je priloženo k tej uredbi [3].

Člen 2

Možnosti ribolova, določene v Protokolu, se dodelijo med države članice:

- plovila za ribolov tunov s potegalkami:

— Francija | 20 plovil, |

— Španija | 18 plovil; |

- plovila s površinskimi parangali:

— Španija | 20 plovil, |

— Portugalska | 6 plovil; |

- plovila z vlečnimi mrežami:

— Španija | 900 BRN na mesec v letnem povprečju, |

— Grčija | 300 BRN na mesec v letnem povprečju. |

Če zahtevki za dovoljenja teh držav članic ne zajemajo vseh možnosti ribolova, določenih v Protokolu, lahko Komisija upošteva zahtevke za dovoljenje katere koli druge države članice.

Člen 3

Države članice, katerih plovila lovijo v skladu s Protokolom, morajo Komisijo obvestiti o količinah posameznega staleža, ujetih na gabonskem ribolovnem območju, v skladu z določbami, predpisanimi v Uredbi Komisije (ES) št. 500/2001 z dne 14. marca 2001 o podrobnih pravilih za uporabo Uredbe Sveta (EGS) št. 2847/93 o spremljanju ulovov ribiških plovil Skupnosti v vodah tretjih držav in na odprtem morju [4].

Člen 4

Predsednik Sveta je pooblaščen, da imenuje osebe, pristojne za podpis Protokola, ki bo zavezujoč za Skupnost.

Člen 5

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 25. marca 2002

Za Svet

Predsednik

A. M. Birulés y Bertrán

[1] Mnenje, podano dne 14. marca 2002 (še ni bilo objavljeno v Uradnem listu).

[2] UL L 308, 18.11.1998, str. 4.

[3] UL L 73, 15.3.2002, str. 19.

[4] UL L 73, 15.3.2001, str. 8.

--------------------------------------------------
Uredba Sveta (ES) št. 923/2002

z dne 30. maja 2002

o sklenitvi Protokola, ki za obdobje od 18. januarja 2002 do 17. januarja 2005 določa ribolovne možnosti in finančni prispevek, ki je predviden s Sporazumom med Evropsko gospodarsko skupnostjo in Republiko Sejšeli o ribolovu ob obali Sejšelov

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti, zlasti člena 37 v zvezi s členom 300(2) in prvega pododstavka člena 300(3) Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ob upoštevanju naslednjega:

(1) Skladno s Sporazumom med Evropsko gospodarsko skupnostjo in Republiko Sejšeli o ribolovu ob obali Sejšelov [2], podpisanim v Bruslju z dne 28. oktobra 1987, so med obema strankama na koncu obdobja uporabe Protokola, priloženega navedenemu sporazumu, potekala pogajanja, da bi določili spremembe k navedenem sporazumu.

(2) Kot posledica teh pogajanj je bil z dne 28. septembra 2001 parafiran nov protokol, ki za obdobje od 18. januarja 2002 do 17. januarja 2005 določa možnosti ribolova in finančni prispevek, ki je predviden z zgoraj omenjenim sporazumom.

(3) V interesu Skupnosti je, da odobri omenjeni protokol.

(4) Dodeljevanje možnosti ribolova državam članicam naj bi se določilo na podlagi tradicionalnega dodeljevanja možnosti ribolova skladno s Sporazumom o ribištvu –

SPREJEL NASLEDNJO UREDBO:

Člen 1

Protokol, ki za obdobje od 18. januarja 2002 do 17. januarja 2005 določa možnosti ribolova in finančni prispevek, ki je predviden s Sporazumom med Evropsko gospodarsko skupnostjo in Republiko Sejšeli o ribolovu ob obali Sejšelov, je odobren v imenu Evropske skupnosti.

Besedilo Protokola je priloženo tej uredbi [3].

Člen 2

Možnosti ribolova, predvidene s Protokolom, so dodeljene državam članicam, kot sledi:

(a) Ladje, ki lovijo tune s potegalkami

— Španija | 18 ladij |

— Francija | 20 ladij |

— Italija | 1ladja |

— Združeno kraljestvo | 1 ladja |

(b) Ladje, ki lovijo s parangalom

— Španija | 15 ladij |

— Francija | 5 ladij |

— Portugalska | 7 ladij |

Če države članice z vlogami za dovoljenje ne izčrpajo možnosti ribolova, predvidenih s Protokolom, lahko Komisija upošteva vloge za dovoljenje iz katere koli druge države članice.

Člen 3

Države članice, katerih ladje lovijo skladno s tem protokolom, obvestijo Komisijo o količinah vsakega staleža iz voda Sejšelov, skladno z določbami iz Uredbe Komisije (ES) št. 500/2001 [4].

Člen 4

Predsedniku Sveta se dovoli, da določi pristojne osebe za podpis Protokola, ki bo zastopala in sprejemala obveznosti v imenu Skupnosti.

Člen 5

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 30. maja 2002

Za Svet

Predsednik

M. A. Cortés Martín

[1] Mnenje podano z dne 14. maja 2002 (še ni objavljeno v Uradnem listu).

[2] UL L 119, 7.5.1987, str. 26.

[3] UL L 134, 22.5.2002, str. 40.

[4] UL L 73, 15.3.2001, str. 8.

--------------------------------------------------
Uredba Komisije (ES) št. 1166/2002

z dne 28. junija 2002

o spremembah Uredbe (EGS) št. 174/1999 o posebnih podrobnih pravilih za uporabo Uredbe Sveta (EGS) št. 804/68 v zvezi z izvoznimi dovoljenji in izvoznimi nadomestili za mleko in mlečne proizvode

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1255/1999 z dne 17. maja 1999 o skupni ureditvi trga za mleko in mlečne proizvode [1], kakor je bila nazadnje spremenjena z Uredbo Komisije (ES) št. 509/2002 [2], ter zlasti členov 26(3) in 31(14) Uredbe,

ob upoštevanju naslednjega:

(1) Uredba Komisije (ES) št. 174/1999 [3], kakor je bila nazadnje spremenjena z Uredbo (ES) št. 787/2002 [4], določa posebna podrobna pravila za uporabo Uredbe Sveta (EGS) 804/68 [5], kakor je bila nazadnje spremenjena z Uredbo (ES) št. 1587/96 [6], v zvezi z izvoznimi dovoljenji in izvoznimi nadomestili za mleko in mlečne proizvode. Da bi zagotovili ustrezno upravljanje dogovorov o izvoznih nadomestilih in zmanjšali nevarnost za špekulacije in motnje v dogovorih za nekatere mlečne proizvode, je treba povečati varščino, določeno v zgornji uredbi.

(2) Člen 15 Uredbe (ES) št. 174/1999 določa, da se nadomestila za izvoz sirov razlikujejo glede na namembno območje. Glede na trende v nadomestilih za različne namembne kraje se nekatera območja lahko ukinejo. Zaradi poenostavljanja pa je nekatera namembna območja treba združiti.

(3) Uredbo (ES) št. 174/1999 je zato treba ustrezno spremeniti.

(4) Ukrepi, predvideni s to uredbo, so v skladu z mnenjem Upravljalnega odbora za mleko in mlečne proizvode –

SPREJELA NASLEDNJO UREDBO:

Člen 1

Uredba (ES) št. 174/1999 se spremeni:

1. prvi odstavek člena 9 se nadomesti:

"Varščina iz člena 15(2) Uredbe (ES) št. 1291/2000 je enaka odstotku nadomestila, določenega za vsako oznako proizvoda, ki velja na dan, ko se vloži zahtevek za izvozno dovoljenje, kakor sledi:

(a) 10 % za proizvode pod tarifno oznako KN 0405;

(b) 30 % za proizvode pod tarifno oznako KN 040210;

(c) 30 % za proizvode pod tarifno oznako KN 0406;

(d) 25 % za druge proizvode."

2. člen 15(3) se nadomesti:

"3. Območja iz odstavka 1 so:

- območje I: oznake namembnega kraja 070 in 091 do 096,

- območje III: oznaka namembnega kraja 400,

- območje VI: vse druge oznake namembnega kraja."

Člen 2

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 28. junija 2002

Za Komisijo

Franz Fischler

Član Komisije

[1] UL L 160, 26.6.1999, str. 48.

[2] UL L 79, 22.3.2002, str. 15.

[3] UL L 20, 27.1.1999, str. 8.

[4] UL L 127, 14.5.2002, str. 6.

[5] UL L 148, 28.6. 1968, str. 13.

[6] UL L 206, 16.8.1996, str. 21.

--------------------------------------------------